Illuka kommune

Illuka er en tidligere landkommune i Ida-Viru fylke i det nordøstlige Estland, vest for Narva. Kommunen hadde cirka 990 innbyggere og et areal på om lag 544 km². Kommunens administrasjonssenter lå i den lille landsbyen Illuka. Folketallet i kommunen var raskt fallende.

I 2017 ble Illuka en del av den nyskapte Alutaguse kommune.Ülevaade kovid , Haldusreform, Rahandusministeerium.

Kommunen var kjent for en samling av 40 små og skogkransede innsjøer ved Kurtna, 3 km øst for Illuka. Området er unikt for det store antallet, tett plasserte innsjøer som har overlevd myr-dannelsen i området forøvrig.Kokk, Aavo og Eilart, Andres: Brushstroke Estonia, forlaget Regio. Tallinn, 2011, side 78.  

Sør for landsbyen Illuka ligger den langt mindre landsbyen Pühtitsa (tysk: Püchtitz) ved Kuremäe-fjellet (Kranichberg), med et russisk-ortodoks kloster med løkkupler. Klosteret har røtter tilbake til 1608, og i 1888 flyttet fire russiske nonner inn her for å drive medisinsk hjelpearbeid i området. De fikk i 1891 åpnet en av de få nonneforsamlingene i den russiske kirke, på dette stedet. 

Dette nonneklosteret lyktes i å bestå selv under den sovjetiske perioden. Etter at den russisk-ortodokse kirke ble helt frigjort fra politisk kontroll i 1992, har mange russiske klostre hentet inspirasjon fra Kuremäe-klosteret sør for Illuka – som idag har drøyt 160 nonner. Det er det eneste russisk-ortodokse klosteret i Estland.Kokk, Aavo og Eilart, Andres: Brushstroke Estonia, forlaget Regio. Tallinn, 2011, side 78.  

 Referanser 

Kategori:Tidligere kommuner i Estland
Kategori:Ida-Viru fylke